**Թեմատիկ պլանավորում**

**Հայոց լեզու ՝ 11-րդ դասարան**

**Տարեկան ՝ 68 ժամ**

**Շաբաթական՝ 2 Ժամ**

**Հեղ․՝ Եզեկյան Լ․ , Սարգսյան Ա․ , Սաքապետոյան Ռ ․, տարեթիվ՝ 2010**

**Կազմող ՝ Գոհար Գրիգորյան (համակարգող) (Կոտայքի մարզի Եղվարդի թիվ 1 ավագ դպրոցի հայոց լեզվի և գրականության ուսուցչուհի)**

**Պատասխանատու՝ ԿԶՆԱԿԻ - ի ուսումնական բնագավառների մշակման և զարգացման բաժնի մասնագետ Գայանե Մկրտչյան**

|  |  |  |
| --- | --- | --- |
| **Թեմա** | **Նպատակ** | **Վերջնարդյունք** |
| Գրական լեզու և բարբառներ | -խորացնել լեզվի բարբառների և գրական լեզվի բարբառային հիմքի մասին ունեցած գիտելիքները-խորացնել արևմտահայ բնագրերը կարդալու և հասկանալու հմտությունները-ամրապնդել արևմտահայերեն բնագրեր ընթերցելու կարողությունը | -տարբերակել գրական լեզվով և բարբառներով գրված տեքստերը , նշել առանձնահատկությունները -ընթերցել և հասկանալ արևմտահայերեն բնագրեր ճիշտ արտասանությամբ- կարողանալ տեքստում նշել միայն արևմտահայերենին բնորոշ քերականական ձևեր , բառեր, արտահայտություններ |
| **Ժամ**  | **Էջ** | **Դաս** |
| 3/1 | 3-9 | Գրական լեզու և բարբառ |
| 3/1 | 9-11 | Նոր գրական հայերեն՝ աշխարհաբար։Աշխարհաբարի զարգացման ընթացքը։ |
| 3/1 | 11-18 | Հայերենի երկու ճյուղերը՝ արևելահայերենն ու արևմտահայերենը։Արևմտահայերենի հնչյունական համակարգը։Արևմտահայերենի բառապաշարը։Արևմտահայերենի քերականական հիմնական տարբերությունները արևելահայերենից։ |
| **Թեմա** | **Նպատակ**  | **Վերջնարդյունքներ** |
| Ձևաբանություն | -խորացնել և ամրապնդել լեզվական գիտելիքները-խորացնել և ամրապնդել խոսքի մասերի մասին ունեցած գիտելիքները-տարբերակել տալ վերջավորությունը վերջածանցի-ամրապնդել լեզվի բառային և քերականական իմաստների մասին ունեցած գիտելիքները-ճանաչել տալ ձևույթների տեսակները-խորացնել և ամրապնդել հոմանիշների, հոմանիշային շարքերի մասին ունեցած գիտելիքները | -կազմի տարբեր բնույթի և ոճի տեքստեր-ազատորեն կազմի նախածանցավոր և վերջածանցավոր բառեր-բառերի մեջ տարանջատի վերջավորությունները և վերջածանցները-տարբերակի խոսքի մասերը՝ որպես բառապաշարի իմաստաքերականական խմբեր-խոսքում ճիշտ կիրառի հայոց լեզվի անվանական համակարգի թեքված ձևերը-իմանա ՝ ինչ է հոլովումը-իմանա՝ ինչ է խոնարհումը-տարբերակի բառային և քերականական իմաստները-իմանա՝ ինչ է ձևույթը-կարողանա տարբերակել ձևույթների տեսակները-կարողանա դասակարգել խոսքի մասերը տարբեր հիմունքներով-կարողանա բնագրում գտնել և տարբերակել նյութական,քերականական ,վերաբերմունքային իմաստ արտահայտող խոսքի մասերը-կարողանա գտնել հոմանիշ բառերը-կարողանա տարբերակել հոմանիշների տեսակները-կարողանա խոսքում ճիշտ կիրառել հոմանիշները |
| **Ժամ** | **Էջ** | **Դաս** |
| 5/1 | 19-20 | Ձևաբանություն , բառային իմաստ և քերականական իմաստ․ձևույթներ։ |
| 5/1 | 21-24 | Հայերենի խոսքի մասերի համակարգը, դրանց դասակարգումը |
| 5/1 | 21-24 | Նյութական իմաստ ունեցող և սպասարկու խոսքի մասերի դերը նախադասության կառուցվածքում։ |
| 5/1 | 24-26 | Գոյականի , ածականի և մակբայի հոմանիշային շարքերը , նրանց ոճական արժեքը։ |
| 5/1 |  | **Թեմատիկ գրավոր աշխատանք։** |
| **Թեմա** | **Նպատակ**  | **Վերջնարդյունք** |
| Գոյական անուն | -ամրապնդել և խորացնել հատուկ գոյականների ուղղագրության մասին ունեցած գիտելիքները-ամրապնդել գոյականի հոգնակի թիվը կազմելու կարողությունները և գտնել նրա հետ կապված հնչյունափոխությունը-ձևավորել հայոց լեզվի անվանական համակարգի թեքված ձևերը խոսքում ճիշտ կիրառելու կարողություններ -ամրապնդել և խորացնել հատուկ և հասարակ,իրանիշ և անձնանիշ գոյականների մասին ունեցած գիտելիքները-ամրապնդել և խորացնել գոյականի թվի կարգի մասին ունեցած գիտելիքները-ամրապնդել և խորացնել գոյականի հոլովների ու հոլովումների մասին ունեցած գիտելիքները | **կարողանա՝** - տարբերակել գոյականը ՝ որպես բառապաշարի իմաստաքերականական խումբ- տարբերակել գոյականը ՝ ըստ իր արտահայտած իմաստի- առանձնացնել անձնանիշ և իրանիշ գոյականները- տեքստից դուրս գրել հատուկ և հասարակ գոյականները- անհրաժեշտ տեղում հատուկ գոյականները գրել մեծատառով- խոսքում ճիշտ կիրառել հայոց լեզվի անվանական համակարգի թեքված ձևերը- կազմել գոյականների հոգնակի թվերը և ցույց տալ դրա հետ կապված հնչյունափոխությունը- կանոններին համապատասխան ձևափոխել բառերը և կիրառել խոսքում- գոյականների ձևափոխված ձևերը ճիշտ կիրառել խոսքում- գոյականների թեքված ձևերով կազմել տարբեր ծավալի և բովանդակության տեքստեր |
|  |  |  |
| **Ժամ** | **Էջ**  | **Դաս** |
| 10/1 | 27-29 | Գոյական անուն , անձնանիշ և իրանիշ գոյականներ։ |
| 10/1 | 29-34 | Հատուկ և հասարակ գոյականներ։ |
| 10/1 | 29-34 | Հատուկ անունների գրությունն ու ուղղագրությունը։ |
| 10/1 | 35-38 | Գոյականի թիվը։Հոգնակի թվի կազմության առանձնահատուկ դեպքեր։ |
| 10/1 | 38-41 | Գոյականի առումները՝ որոշյալ , անորոշ։Հոդ ՝ ստացական,դիմորոշ , ցուցական։ |
| 10/1 | 41-50 | Գոյականի հոլովները ․ ուղղական , սեռական հոլովներ;Արտաքին և ներքին թեքում։ |
| 10/1 | 50-56 | Տրական և հայցական հոլովներ։ |
| 10/1 | 56-63 | Բացառական և գործիական հոլովներ |
| 10/1 | 63-69 | Ներգոյական հոլով , կրկնություն , ամփոփում։ |
| 10/1 |  | **Թեմատիկ գրավոր աշխատանք։** |
|  **Թեմա**  | **Նպատակ**  | **Վերջնարդյունք** |
| Բայ | -ներկայացնել բայի գործածության ձևերը-խորացնել և ամրապնդել բայի քերականական առանձնահատկությունների մասին ունեցած գիտելիքները-խորացնել և ամրապնդել ձևաբայերի մասին ունեցած գիտելիքները և դրանց կիրառման գործնական առանձնահատկությունները-ամրապնդել և խորացնել բայեր խոնարհելու կարողությունները-ամրապնդել և խորացնել դիմավոր բայի հատկանիշների վերաբերյալ ունեցած գիտելիքներըը-ամրապնդել և խորացնել <<եմ >> օժանդակ բայի և նրա ուղղագրության մասին ունեցած գիտելիքներըը-ամրապնդել և խորացնել բայի սահմանական եղանակի ժամանակաձևերի և դրանց առանձնահատկությունների մասին ունեցած գիտելիքները-ամրապնդել և խորացնել ըղձական եղանակի,դրա ժխտական խոնարհման մասին ունեցած գիելիքները-ամրապնդել և խորացնել ենթադրական եղանակի,դրա ժխտական խոնարհման մասին ունեցած գիտելիքները-ամրապնդել և խորացնել հարկադրական եղանակի, դրա ժխտական խոնարհման մասին ունեցած գիտելիքները-ամրապնդել և խորացնել հրամայական եղանակի, արգելական հրամայականի մասին ունեցած գիտելիքները-ամրապնդել և խորացնել դրական և ժխտական խոնարհման մասին ունեցած գիտելիքները | -**կարողանա՝**- տարբերակել բայը ՝ որպես բառապաշարի իմաստաքերականական խումբ-գտնել և դասակարգել բայերը տրված տեքստում- խոնարհել բայերը բոլոր եղանակաժամանակային ձևերի դրական և ժխտական ձևերով- բնագրում գտնել և համեմատել սահմանական եղանակի ժամանակային ձևերը և դրանց առանձնահատկությունները-բանավոր և գրավոր խոսք կազմելիս ճիշտ կիրառել հրամայական եղանակի եզակի և հոգնակի թվի կազմությունը- տարբերել դրական և ժխտական խոնարհման առանձնահատկությունները - ձևաբանորեն վերլուծել բնագիրը ՝ առանձնացնելով բայի հարացույցային ձևերը- բանավոր և գրավոր խոսք կազմելիս ճիշտ կիրառել հրամայական եղանակի եզակի և հոգնակի թվի ձևերը- առանձնացնել և կիրառել բայի ձևափոխված տարբերակները խոսքում- տարբերակել անկանոնությունները բայերի ձևափոխությունների ժամանակ և ճիշտ կիրառի խոսքում- ճիշտ ընտրել և անսխալ գործածել բայի քերականական ձևերը- վերաշարադրել ակնարկը ՝ փոփոխելով կիրառված բայերի ժամանակաձևերը- կազմել ծավալուն խոսք՝ ընդգծելով բայերի դիմավոր և անդեմ ձևերը- ստեղծել գրական տեքստ՝ լայնորեն գործածելով բայի դիմավոր և անդեմ ձևերը |
| **Ժամ**  | **Էջ** | **Դաս** |
| 15/1 | 69-75 | Բայ, դիմավոր և անդեմ բայեր։ Դերբայներ։ Անորոշ դերբայ․բայի կազմությունը։ |
| 15/1 | 75-86 | Համակատար , հարակատար , ենթակայական դերբայներ։ Դերբայների շարահյուսական կիրառությունը։ |
| 15/1 | 86-90 | Ձևաբայեր ․ անկատար , ապակատար ձևաբայեր։ |
| 15/1 | 91-97 | Վաղակատար , ժխտական ձևաբայեր։ |
|  |  |  |
| 15/1 | 97-100 | Խոնարհում ․ բայի եղանակը, ժամանակը, դեմքը, թիվը։ Դրական և ժխտական խոնարհում։ |
| 15/1 | 100-103 | Օժանդակ բայ․ ուղղագրությունը և արտասանությունը, ամփոփում |
| 15/1 | 103-104 | Սահմանական եղանակ․ անկատար ներկա և անցյալ, ապակատար ներկա և անցյալ ժամանակաձևեր։ |
| 15/1 | 104-111 | Վաղակատար ներկա և անցյալ, անցյալ կատարյալ ժամանակաձևեր։ |
|  |  | **Թեմատիկ աշխատանք** |
|  |  | **Կիսամյակային ամփոփիչ գրավոր աշխատանք։** |
| 15/1 | 111-114 | Հրամայական եղանակ։ |
| 15/1 | 114-116 | Ըղձական եղանակ։ |
| 15/1 | 116-118 | Ենթադրական եղանակ։ |
| 15/1 | 118-120 | Հարկադրական եղանակ։ |
| 15/1 | 120-121 | Ժխտական խոնարհում։ |
| 15/1 | 121-128 | Բայի խոնարհման հարացույցի կազմում։ |
| 15/1 | 121-128 | Կրկնություն , ամփոփում։ |
|  |  | **Թեմատիկ գրավոր աշխատանք։** |
| **Թեմա** | **Նպատակ** | **Վերջնարդյունք** |
| Շարահյուսություն | -խորացնել և ամրապնդել շարահյուսական կառույցում բառերի կապակցման միջոցների ու եղանակների մասին ունեցած գիտելիքները-հասկացնել նախադասության ՝ որպես խոսքի նվազագույն միավորի կարևորությունը խոսքում-ըմբռնել տալ շարահյուսական հոմանիշների դերը խոսքում-խորացնել և ամրապնդել հայերենի կետադրության իմացությունը գրավոր խոսքում | -**կարողանա՝**- շարահյուսական հոմանիշները խոսքում կիրառել- բնագրի նշված միավորը փոխարինել համապատասխան շարահյուսական հոմանիշով- հոլովական կառույցն արտահայտել միևնույն իմաստի կապային կառույցով- բառակապակցությունը մեկ բառով արտահայտել- լեզվական որևէ միավոր տեքստում փոխարինել համապատասխան հոմանիշով- տրված բառն արտահայտել դարձվածքով և կիրառի խոսքում- բարդ նախադասությունը վերածել դերբայական դարձվածով պարզ նախադասության - ներգործական նախադասությունը դարձնել կրավորական և հակառակը- ուղղակի խոսքը վերածել անուղղակի խոսքի և հակառակը- ստեղծել մեջբերվող խոսքով ծավալուն խոսք- ստեղծել դերբայական դարձվածով ծավալուն խոսք- դերբայական դարձվածով պարզ նախադասությունը փոխակերպել բարդ նախադասության - կետադրել դերբայական դարձվածով հագեցած տեքստը- կետադրել ուղղակի խոսքով հարուստ տեքստը- կետադրել համր բնագրերը**իմանա ՝** - կետադրական կանոնների հանդիպադրման ինչպիսի դեպքեր կան , որ կանոնին է առաջնություն տրվում |
| **Ժամ** | **Էջ**  | **Դաս** |
| 20/1 | 128-131 | Շարահյուսություն , շարահյուսական հոմանիշներ |
| 20/1 | 131-133 | Բարդ բառ և բառակապակցություն |
| 20/1 | 133-135 | Հոլովաձև և կապական կառույց |
| 20/1 | 135-136 | Դերբայական դարձված և երկրորդական նախադասություն |
| 20/1 | 136-139 | Դերբայական դարձվածի կետադրությունը |
| 20/2 | 139-143 | Բարդ ստորադասական նախադասության փոխակերպումը պարզի և հակառակը |
| 20/2 | 143-149 | Բարդ ստորադասական նախադասության փոխակերպման իմաստային-քերականական առանձնահատկությունները |
|  |  | **Թեմատիկ աշխատանք** |
| 20/1 | 149-155 | Մեջբերվող ուղղակի և անուղղակի խոսք։Մեջբերվող ուղղակի խոսքի փոխակերպումն անուղղակիի։  |
| 20/1 | 155-159 | Ուղղակի խոսքի կետադրությունը |
| 20/1 | 159-160 | Ներգործական և կրավորական կառույցներ , նրանց փոխակերպումը |
| 20/1 | 160-164 | Նախադասությունների տեսակներն ըստ հաղորդակցման նպատակի , նրանց հնչերանգը և կետադրությունը |
| 20/1 | 164-166 | Կետադրություն |
| 20/2 | 166-172 | Տրոհության նշաններ |
| 20/1 | 172-175 | Առոգանության նշաններ |
| 20/1 | 175-177 | Բացահայտության նշաններ |
| 20/1 | 177-182 | Կետադրական նշանների հանդիպադրում |
| 20/1 |  | Կրկնություն և ամփոփում |
|  |  | **Թեմատիկ աշխատանք** |
| **Թեմա** | **Նպատակ** | **Վերջնարդյունք** |
| **Ոճագիտություն** | -ընկալել տալ տեքստը՝որպես մեկ ամբողջություն-կազմել տալ տարբեր ոճերի տեքստեր-զարգացնել գիտական բնագրեր կազմելու հմտությունը-ծանոթացնել տարբեր գիտությունների տերմինային համակարգերին (դպրոցական ուսումնական առարկաների սահմաններում)-զարգացնել ինքնակազմակերպական կարողությունները | **կարողանա՝**- կազմել գիտական բնագրեր (ռեֆերատ, զեկուցում, հաղորդում, հոդված և այլն)- կազմել մասնագիտական տերմինների բառացանկեր ՝ ըստ ուսումնասիրվող առարկաների- բառարաններից գտնել բառերի տերմինային և ընդհանուր լեզվական իմաստների սահմանումները- գրել ռեֆերատ առաջարկված թեմայով ՝ պահպանելով գիտական ոճի առանձնահատկությունները |
| **Ժամ**  | **Էջ** | **Դաս** |
| 7/2 | 182-184 | Գիտական ոճի բնորոշ առանձնահատկությունները |
| 7/2 | 184-186 | Գիտական ոճի բառապաշարը |
| 7/3 | 186-188 | Գիտական ոճի քերականական առանձնահատկությունները |
|  |  | **Թեմատիկ աշխատանք** |
|  |  | **Կիսամյակային ամփոփիչ գրավոր աշխատանք** |
| 3 |  | **Կրկնություն և ամփոփում** |

**Դաս 1 ՝ Գրական լեզու և բարբառ , աշխարհաբարի զարգացման ընթացքը , հայերենի երկու ճյուղերը։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ինչո՞վ են իրարից տարբերվում գրական լեզուն և բարբառները։

2․Աշխարհաբարի զարգացման քանի՞ ենթաշրջան է առանձնացվում։

3․Ե՞րբ է սկսվել հայերենի երկփեղկվածությունը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Գրական լեզուն հայ ժողովրդի հաղորդակցման միասնական միջոցն է , մինչդեռ բարբառները համաժողովրդական լեզվի տարածքային տարբերակներն են։

2․ Ընդունված է առանձնացնել աշխարհաբարի զարգացման 4 ենթաշրջան։

3․ Հայերենի երկփեղկվածությունը սկսվել է միջնադարից , երբ ի հայտ են եկել հնչյունական , բառիմաստային ու քերականական տարբերություններ։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Տարբերակի գրական լեզվով և բարբառներով գրված տեքստերը։

2․ Կարողանա թվարկել աշխարհաբարի զարգացման 4 ենթաշրջանները․

ա) կազմավորման կամ վաղ աշխարհաբարի շրջան (17-18-րդ դարեր)

բ) աշխարհաբարի ձևավորման կամ լուսավորական շրջան (19-րդ դարի սկզբից մինչև 70-ական թվականներ )

գ)դասական աշխարհաբարի շրջան (1870-ական թվականներից մինչև 1920 թ․)

դ) խորհրդային լեզվի շրջան (1920 թ․ հետո )։

3․ Տեքստում նշի միայն արևմտահայերենին բնորոշ քերականական ձևեր , բառեր , արտահայտություններ։

 **Դաս 2 ՝ Ձևաբանություն , բառային իմաստ և քերականական իմաստ ․ ձևույթներ։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ինչո՞վ են տարբերվում բառային և քերականական իմաստները։

2․Ինչո՞վ են արտահայտվում բառի քերականական իմաստները։

3․Քանի՞ տեսակ են լինում ձևույթները։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Բառային իմաստը բառի բովանդակությունն է , իսկ քերականական իմաստը հանդես է գալիս որպես բառային իմաստին տրվող լրացուցիչ իմաստ։

2․ Քերականական իմաստները արտահայտվում են զանազան մասնիկներով։

3․ Ձևույթները լինում են հիմնական ( արմատներ) և երկրորդական (բառակազմական և քերականական)։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Տարբերակի բառի բառային և քերականական իմաստները։

2․Տարանջատի քերականական ձևույթները ՝ հոլովման , խոնարհման , հոգնակիի կազմության և հոդերը։

3․ Տարանջատի հիմնական և երկրորդական ձևույթները։

**Դաս 3 ՝ Գոյականի , ածականի , մակբայի հոմանիշային շարքերը , նրանց ոճական արժեքը։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․ Քանի՞ տեսակ են լինում հոմանիշները։

2․Ի՞նչ է հոմանիշային շարքը։

3․Ո՞ր խոսքի մասերն են հարուստ հոմանիշային շարքերով։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Հոմանիշները լինում են երկու տեսակ ՝ համանիշներ , որոնք մոտ իմաստներ են արտահայտում , և նույնանիշներ , որոնք նույն իմաստն են արտահայտում։

2․ Հոմանիշային շարքերը բազմանդամ հոմանիշներն են։

3․ Հոմանիշներով առավել հարուստ են ածականները , մակբայները , բայերն ու գոյականները։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Ճանաչի և բառաշարքից առանձնացնի համանիշները և նույնանիշները։

2․ Բառաշարքից դուրս գրի հոմանիշային շարքեր։

3․ Կազմի հոմանիշային շարքեր ածականներից , մակբայներից , բայերից և գոյականներից։

**Դաս 4 ՝ Հատուկ , հասարակ գոյականներ ։ Հատուկ անունների գրությունն ու ուղղագրությունը։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․ Ինչո՞վ են իրարից տարբերվում հատուկ և հասարակ գոյականները։

2․ Ինչո՞վ են իրարից տարբերվում պարզ և բաղադրյալ գոյականները։

3․ Ինչպե՞ս է գրվում այն բաղադրյալ հատուկ անունը , որը բաղկացած է լրացում- լրացյալից , և լարացյալը հատուկ անուն է։

4․ Ինչպե՞ս են գրվում բոլոր պետությունների օրենսդիր , գործադիր , դատական մարմինների բաղադրյալ հատուկ անունները։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Հասարակ անունը , որ միևնույն տեսակի առարկաներից ընդհանուրին տրվող անունն է , գրվում է փոքրատառով , իսկ հատուկ անունը , որ միևնույն տեսակի առարկաներից մեկին տրվող անունն է , գրվում է մեծատառով։

2․ Մեկ բառից բաղկացած հատուկ անունները կոչվում են պարզ, իսկ մեկից ավելի բառերից բաղկացած հատուկ անունները ՝ բաղադրյալ։

3․ Լրացում-լրացյալից բաղկացած հատուկ անվան բաղադրիչները գրվում են մեծատառով , եթե լրացյալը հատուկ անուն է։

4․ Բոլոր պետությունների օրենսդիր , գործադիր , դատական բարձրագույն մարմինների բաղադրյալ հատուկ անուններում մեծատառով են գրվում միայն առաջին բաղադրիչները։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Տեքստից դուրս գրի հատուկ և հասարակ գոյականները։

2․ Տեքստում գտնի և ճիշտ գրի բաղադրյալ հատուկ անունները։

3․ Երկբաղադրիչ հատուկ անուններում գտնի լրացյալը և ճիշտ գրի բաղադրյալ հատուկ գոյականը։

4․ Ճիշտ գրի Ազգային ժողով , Պետական դումա , Ներկայացուցիչների պալատ, Գերագույն դատարան, Սահմանադրական դատարան և նմանօրինակ բառերը։

**Դաս 5 ՝ Գոյականի թիվը ։ Հոգնակի թվի կազմության առանձնահատուկ դեպքեր։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Որո՞նք են հայերենի առավել գործածական հոգնակերտ մասնիկները։

2․Ինչպե՞ս են կազմվում այն երկվանկ գոյականների հոգնակիները,որոնց երկրորդ վանկը կազմված է գաղտնավանկի **ը**-ով։

3․Ինչպե՞ս են կազմավում այն բարդ գոյականների հոգնակիները,որոնց երկրորդ բաղադրիչը ունի թաքնված բայական իմաստ։

4․Ինչպե՞ս են կազմվում **մարդ , կին , տիկին , պարոն** բառերի հոգնակիները։

5․Կարո՞ղ է արդյոք հոգնակիի կազմության ժամանակ բառի մեջ կատարվել ձայնավորների հնչյունափոխություն։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Գոյականի հոգնակին հիմնականում կազմվում է **-եր** և **-ներ** հոգնակերտ մասնիկներով։

2․ Գաղտնավանկի **ը**-ով վերջացող երկվանկ գոյականները ստանում են հիմնականում **-եր** հոգնակերտ մասնիկը։

3․ Բարդ գոյականների հոգնակի թիվը կազմվում է **-ներ** մասնիկով , եթե երկրորդ արմատը ունի թաքնված բայական իմաստ։

4**․ Մարդ , կին , տիկին , պարոն** բառերի հոգնակին լինում է **մարդիկ , կանայք, տիկնայք , պարոնայք** ։

5․ Հոգնակիի կազմության ժամանակ բառի մեջ կարող է կատարվել ձայնավորների հնչյունափոխություն։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Կազմի տրված բառերի հոգնակի թվերը և առանձնացնի **-եր** և **-ներ** սյունակներում։

2․ Կազմի **սանր , արկղ , տետր , վագր , դուստր , կայսր** և նման բաառերի հոգնակիները և ցույց տա հնչյունափոխությունները։

3․Կազմի **նստացույց , մեծատուն , հանքափոր , անձրևաջուր , հանքահոր , ժամացույց, հեռագիր , մատենագիր , բեռնակիր , դրամարկղ, ազգասեր, գաղտնավանկ, կողմնացույց** և նման բառերի հոգնակիները և ցույց տա տարբերությունները։

4․ Ճիշտ գրի **մարդիկ, կանայք, տիկնայք , պարոնայք** բառերը և կարողանա կազմել **տիկին** և **պարոն** բառերի **տիկիններ** և **պարոններ** զուգահեռ ձևերը։

5․ Կազմի **միրգ, սիրտ, կիրճ, տուն, սուր, գիր, նիշ, հիմք, սուրճ, ձու, բուրգ, լու, դիրք** և նման բառերի հոգնակիները՝ նշելով հնարավոր հնչյունափոխությունները։

**Դաս 6 ՝ Գոյականի առումները ՝ որոշյալ , անորոշ ։ Հոդ ՝ ստացական , դիմորոշ , ցուցական։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ի՞նչ մասնիկներով է ձևավորվում գոյականի որոշյալ առումը։

2․Ստացական հոդերը ո՞ր բառերին են փոխարինում։

3․Դիմորոշ հոդերը ո՞ր դեմքի իմաստ են տալիս բառին։

4․Ցուցական հոդը ո՞ր դերանվան իմաստն է տալիս բառին։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Գոյականի որոշյալ առումը կազմվում է **ը**  կամ **ն**  մասնիկներով,որոնք ցույց են տալիս խոսողին և խոսակցին նախապես ծանոթ, հայտնի անձ կամ առարկա։

2․Ստացական հոդերը փոխարինում են անձնական դերանվան **իմ ,**

**քո ,նրա, իր , մեր, ձեր, նրանց, իրենց** սեռականի ձևերին։

3․Դիմորոշ հոդերը բառին տալիս են առաջին կամ երկրորդ դեմքի իմաստ։

4․Ցուցական հոդը՝ **ս**-ն, բառին տալիս է **այս** դերանվան իմաստ։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Կազմի **տղա,աղջիկ,առու,տետր,մարդ,սեղան,ափսե,կատու** և նման բառերի որոշյալ առումները և ցույց տա տարբերությունները։

2․**Միտքս , գիրքս , ծնունդդ , հայրդ , տետրդ , ընկերոջդ , տետրիցդ , այգումդ , մատիտովս , գրքումդ , աչքերդ** և նման բառեր արտահայտի դերանուն- գոյական կապակցությամբ։

3․ Կազմի նախադասություններ **աշակերտս, ուսուցիչդ , քաջդ , հերոսդ , զինվորս** և դիմորոշ հոդ ունեցող այլ բառերով։

4․**Օրերս , աշխարհս , գիշերս , աշխարհումս** և նման բառեր արտահայտի դերանուն-գոյական կապակցությամբ և կազմի նախադասություններ։

**Դաս 7 ՝ Գոյականի հոլովները ․ ուղղական , սեռական հոլովներ ։ Արտաքին և ներքին թեքում։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1**․**Ինչո՞վեն արտահայտվում գոյականների կապակցական հարաբերությունները այլ բառերի հետ։

2․Ինչո՞վ են տարբերվում գոյականի արտաքին և ներքին թեքումները։

3․Նախադասության մեջ ո՞ր չորս տարբեր անդամները կարող են դրվել ուղղական հոլովով։

4․Ինչպե՞ս ենք որոշում գոյականի հոլովումը։

5․Ո՞ր հոլովման են պատկանում **ի**-ով ավարտվող , ժամանակային իմաստ ունեցող, ինչպես նաև **անուն** և **քաջություն** բառերը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Գոյականների կապակցական հարաբերությունները այլ բառերի հետ արտահայտվում են հոլովների միջոցով։

2․ Արտաքին թեքման դեպքում գոյականին ավելանում են հոլովական **-ի, -ու, - վա, -ան, -ոջ, - ց** վերջավորությունները , իսկ ներքին թեքման դեպքում փոփոխվում են բառամիջի ձայնավորը կամ երկհնչյունը։

3․ Նախադասության մեջ չորս տարբեր անդամներ՝ ենթական , ստորոգելին, կոչականը և գոյական որոշիչը, միաժամանակ կարող են դրվել ուղղական հոլովով։

4․ Գոյականի հոլովումը որոշում ենք եզակի թվի սեռական հոլովից։

5․ **Ի-**ով ավարտվող բառերը ենթարկվում են - **ու** հոլովման,ժամանակային իմաստ ունեցող բառերը՝ **-վա** հոլովման,իսկ **անուն** և **քաջություն** բառերը՝ **-ա** ներքին հոլովման։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Կանոններին համապատասխան ձևափոխի գոյականները և կիրառի խոսքում։

2․Կազմի **այգի , օր , գարուն , ընկեր , Վարդանանք , տուն , մերոնք , բարդի , տարի, թոռ, ուսում, քույր, Գրիգորենք, շուն, լիություն, հայր, եղբայր, գիրք, տետր , մայր** և նման բառերի սեռական հոլովները և մեկնաբանի։

3․ Կազմի նախադասություններ,որտեղ չորս տարբեր անդամներ ՝ ենթական, ստորոգելին, գոյական որոշիչը, կոչականը , դրված են ուղղական հոլովով։

4․ Տեքստից դուրս գրի տարբեր հոլովներով դրված գոյականները և որոշի դրանց հոլովումը։

5․ Խմբավորի **-ի, -ու, -վա, -ան, -ոջ, -ց, -ա**  և **-ո** հոլովման ենթարկվող բառերի ձևային կամ իմաստային հատկանիշները։

**Դաս 8 ՝ Տրական և հայցական հոլովներ։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1**․**Ինչպե՞ս է կազմվում տրական հոլովը։

2․Ո՞ր հոլովով է դրվում այն անձը կամ առարկան,որն իր վրա է կրում ենթակայի կատարած գործողությունը։

3․Ինչպե՞ս է կազմվում հայցական հոլովը։

4․Ո՞ր հոլովով է դրվում ուղիղ խնդիրը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Տրական հոլովը կազմվում է՝ սեռական հոլովին ավելացնելով որոշիչ հոդ, և ցույց է տալիս այն անձը կամ առարկան , որին հանգում է ենթակայի գործողությունը։

2․Այն անձը կամ առարկան ,որն իր վրա է կրում ենթակայի գործողությունը, դրվում է հայցական հոլովով։

3․Հայցական հոլովը չունի հատուկ ձև․ իրի դեպքում այն նման է ուղղականին,իսկ անձի դեպքում՝ տրականին։

4․Ուղիղ խնդիրը դրվում է հայցական հոլովով։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․Տրական հոլովով դրված բառերով կազմի նախադասություններ՝ կիրառելով իբրև հանգաման անուղղակի խնդիր, ժամանակի ,տեղի , նպատակի պարագաներ։

2․ Կազմի **քաղաք , այգի, հող, լեռ, ընկեր, կին, օր, հայր, անուն, քաջություն, մայր, բարդի** և նման բառերի հայցական հոլովը և կազմի նախադասություններ։

3․Կազմի **մայր , եղբայր, գյուղ, քաղաք, բժիշկ, ուուցիչ, աշակերտ, հայր, տուն, բնություն, կայարան , դպրոց** բառերի հայցական հոլովները։

4․Վերոբերյալ բառերը նախադասություններում գործածի իբրև ուղիղ խնդիրներ։

**Դաս 9 ՝ Բացառական և գործիական հոլովներ։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ինչպե՞ս է կազմվում բացառական հոլովը։

2․Ինչպե՞ս է կազմվում գործիական հոլովը։

3․Ի՞նչ պաշտոններ են կատարում բացառական հոլովով դրված բառերը։

4․Որոշիչ հոդ ստանու՞մ են բացառական և գործիական հոլովներով դրված գոյականները։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1**․**Բացառական հոլովըկազմվում է ուղղականից կամ սեռականից ՝ավելացնելով **-ից**, իսկ սեռականում **-ու** վերջավորություն ունեցողները՝ **-ուց** վերջավորությամբ։

2․Գործիական հոլովը կազմվում է՝ ուղղական կամ սեռական հոլովաձևերին ավելացնելով **-ով**, իսկ **-ություն**  և **-ում** ածանցներով վերջավորվող բառերը՝ **-բ** վերաջավորությամբ։

3․Բացառական հոլովով դրվում են անջատման , ներգործող, վերաբերության անուղղակի խնդիրները, տեղի, ժամանակի, պատճառի պարագաները, որոշիչները։

4․ Բացառական և գործիական հոլովներով դրված գոյականները որոշիչ հոդ չեն ստանում։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Կազմի **բալենի, այգի, եղբայր, մայր, քույր , ծառ, քաղաք, դպրոց , ձի , բարդի**  և նման բառերի բացառականը և կազմի նախադասություններ։

2․ Կազմի **քաջություն, ուսում, լիություն, ուրախություն, ցասում** ,ինչպես նաև վերոբերյալ բառերի գործիական հոլովները և կազմի նախադասություններ։

3․Կազմի  **այգի** և **դպրոց**  բառերի գործիական հոլովները և կազմի նախադասություններ։

**Դաս 10 ՝ Ներգոյական հոլով․կրկնություն,ամփոփում**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ո՞ր գոյականները հիմնականում չունեն ներգոյական հոլով։

2․Ներգոյական հոլով չունեցող բառերի ներգոյականի իմաստը ինչպե՞ս է արտահայտվում։

3․Որո՞նք են հայերենի հոլովները։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Անձնանիշ հատուկ և հասարակ գոյականները , կենդանիների անունները**, -եղեն** և **-ություն** ածանցներով կազմված գոյականները չունեն ներգոյական հոլավ։

2․Ներգոյական հոլով չունեցող գոյականների ներգոյականի իմաստը սովորաբար արտահայտվում է **սեռական հոլով + մեջ** կապով։

3․Հայերենն ունի յոթ հոլով՝ **ուղղական, սեռական, տրական , հայցական, բացառական, գործիական, ներգոյական**։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Հոլովի **Երևան, Հայաստան**, **Սևակ , Հովհաննես, լիություն, Արցախ, Չալանկ, ոսկեղեն, խաղաղություն** և նման բառերը։

2․Գրի տասական հատուկ գոյական և հոլովի ՝ցույց տալով,որ ներգոյական հոլով չունեն , բայց իմաստը կարող ենք արտահայտել նաև **սեռական + մեջ** կապով։

3․Գոյականների թեքված ձևերով կազմի տարբեր ծավալի և բովանդակության տեքստեր։

**Դաս 11 ՝ Բայ․ դիմավոր և անդեմ բայեր։ Դերբայներ․անորոշ դերբայ, բայի կազմությունը։**

**Հարցեր առարկայի չափորոշչային միջին պահանջների կատարումը ստուգելու համար․**

1․Բայերը քանի՞ ձևով են հանդես գալիս նախադասության մեջ։

2․Ինչպե՞ս ենք որոշում բայի կազմությունը։

3․Որո՞նք են բայածանցները։

4․Ի՞նչ հատկանիշներ ունի անորոշ դերբայը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Բայերը նախադասության մեջ հանդես են գալիս երկու ձևով ՝ դիմավոր և անդեմ ․ դիմավոր բայերը ցույց են տալիս գործողություն, որն ունի եղանակ, ժամանակ , դեմք, թիվ, իսկ անդեմ բայերը չունեն եղանակ, ժամանակ, դեմք, թիվ։

2․ Բայը դնում ենք անորոշ դերբայով, հանում ենք -ել և -ալ վերջավորությունները, եթե կան բայածանցներ, ուրեմն բայը ածանցավոր է, իսկ եթե չկան բայածանցներ , ուրեմն բայը պարզ է։

3․Հայերենի բայածանցներն են՝ սոսկածանցներ ( **-ան, -են, -ն, -չ** ), պատճառական ( **-ացն, -եցն, -ցն** ), բազմապատկական ( **-ատ, -ոտ, -կոտ,-տ**), կրավորական ( **-վ** )։

4․Անորոշ դերբայը կարող է ստանալ որոշիչ հոդ և հոլովվել՝ ենթարկվելով **-ու** հոլովման։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Տարբերակի բայը, գտնի և դասակարգի բայերը տրված տեքստում, ընկալի բայի դիմավոր և անդեմ ձևերը։

2․ Գտնի **մտածել, լսվել, նկարել, գրոտել, թռրկոտել, մեղրոտել, օրորվել, մոտենալ, լիանալ, կառչել, գտնել, մոտեցնել , վազեցնել**  և նման բայերի կազմությունը։

3․ Տեքստից դուրս գրի ածանցվոր բայերը և խմբավորի՝ ըստ համապատասխան ածանցի։

4․Հոլովի անորոշ դերբայները և դրանցով կազմի նախադասություններ։

**Դաս 12 ՝ Համակատար , հարակատար , ենթակայական դերբայներ ։ Դերբայների շարահյուսական կիրառությունը։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ո՞րն է համակատար դերբայի հիմնական կիրառությունը։

2․Ի՞նչ փոփոխության են ենթարկվում սոսկածանցները հարակատար դերբայում։

3․Ի՞նչ հատկանիշներ ունի ենթակայական դերբայը։

 **Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Համակատար դերբայը նախադասության մեջ հիմնականում ժամանակի պարագայի պաշտոն է կատարում։

2․Հարակատար դերբայում **-ն** և **-չ** սոսկածնցները ընկնում են,իսկ **-ան, -են** սոսկածանցները դառնում են **-աց, -եց ( գտնել-գտել, թռչել-թռել, մոտենալ- մոտեցել, լիանալ-լիացել)։**

3․Ենթակայական դերբայը կարող է գոյականաբար գործածվել․ ստանալ հոդ և հոլովվել **- ի**  հոլովմամբ՝ հանդես գալով գոյականական տարբեր պաշտոններով։

**Հարցերին պատասխանելու կամ առաջադրանքները կատարելու համար սովորողը պետք է կարողանա**․

1․Գրավոր և բանավոր խոսքում ճիշտ գործածի համակատար դերբայը՝ կիրառելով ժամանակի պարագայի պաշտոնում ։

2․Կազմի ածանցավոր բայերի հարակատար դերբայները՝ կատարելով համապատասխան փոփոխությունները։

3․Հոլովի ենթակայական դերբայը՝ նախադասության մեջ կիրառելով շարահյուսական տարբեր պաշտոններով։

**Դաս 13 ՝ Ձևաբայեր․ անկատար, ապակատար ձևաբայեր։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ի՞նչ կիրառություն ունեն ձևաբայերը նախադասության մեջ։

2․Ի՞նչ վերջավորություն ունեն **-ա** խոնարհման բայերի անկատար ձևաբայերը։

3․Կա՞ն արդյոք բայեր , որոնք չունեն անկատար ձևաբայեր։

4․Ո՞ր դերբայի սեռական հոլովի հետ է համանուն կազմում ապակատար ձևաբայը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Ձևաբայերը նախադասության մեջ ունեն միայն մեկ կիրառություն ․ օժանդակ բային միանալով՝ կազմում են բայի դիմավոր ձևեր և նախադասության մեջ դառնում են պարզ ստորոգյալ։

2․Անկատար ձևաբայը ստանում է **-ում** վերջավորությունը (**գրել-գրում , կարդալ-կարդում**)։

3․**Գալ, լալ, տալ** բայերը չունեն **-ում** վերջավորությամբ ձևավովող անկատար ձևաբայ․գործածվում են **գալիս, լալիս, տալիս** ձևերը։

4․Ապակատար ձևաբայը համանուն է կազմում անորոշ դերբայի սեռական հոլովի հետ։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․Կազմի ծավալուն խոսք՝ ընդգծելով բայերի դիմավոր և անդեմ ձևերը։

2․Կազմի **-ել** և **-ալ**  խոնարհման բայերի անկատար ձևաբայերը։

3․ Ստեղծի տեքստ՝գործածելով **գալ , լալ, տալ** բայերի տարբեր ձևերը։

4․ Ստեղծի գրական տեքստ՝ գործածելով ապակատար ձևաբայի և անորոշ դերբայի սեռական հոլովի համանուն ձևերը։

**Դաս 14 ՝ Վաղակատար , ժխտական ձևաբայեր։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ի՞նչ փոփոխություն է կատարվում սոսկածանցավոր և պատճառական բայերի վաղակատար ձևաբայերը կազմելիս։

2․ Ո՞ր դերբայի հետ է համընկնում վաղակատար ձևաբայի **- ե** խոնարհումը։

3․Ժխտական ձևաբայը օժանդակ բայի ո՞ր ձևերի հետ է ժամանակաձևեր կազմում։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Վաղակատար ձևաբայերը կազմելիս **-ն, -չ** սոսկածանցները ընկնում են, **-ան, -են** սոսկածանցները դառնում են **-աց, -եց** , իսկ պատճառական **-ացն, -եցն, -ցն** ածանցների փոխարեն դրվում են **-ացր, -եցր, -ցր**։

2․Վաղակատար ձևաբայը և **-ե** խոնարհման պարզ բայերի անորոշ դերբայները ձևով համընկնում են։

3․ Ժխտական ձևաբայը միանում է միայն օժանդակ բայի ժխտական ձևերին ՝ կազմելով դիմավոր ձևեր։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․Ճիշտ կազմի **գտնել, թռչել , կառչել , մոտենալ , հագենալ , լիանալ , խաղացնել, վազեցնել, հագցնել**  և նման բայերի վաղակատար ձևաբայերը։

2․Կազմի տեքստ՝ կիրառելով **-ե** խոնարհման պարզ բայերի անորոշ դերբայները և վաղակատար ձևաբայերը։

3․Կարողանա ժխտական ձևաբայերով հագեցած տեքստը ենթարկել ձևաբանական վերլուծության։

**Դաս 15 ՝ Խոնարհում ․ բայի եղանակը, ժամանակը , դեմքը , թիվը։ Դրական և ժխտական խոնարհում։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Քանի՞ եղանակով է կատարվում բայի խոնարհումը։

2․Ինչո՞վ է արտահայտվում խոսողի վերաբերմունքը գործողության նկատմամբ։

3․Ի՞նչ է հնարավոր արտահայտել պարզ դիմավոր բայի վերջավորությամբ։

4․Խոնարհված բայերով հնարավո՞ր է արդյոք արտահայտել գործողության ժխտում։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Բայի խոնարհումը կատարվում է երկու եղանակով ․վերջավորություններով , որոնք ավելանում են բայահիմքին և կազմում են պարզ դիմավոր ձևերը, և ձևաբայով և օժանդակ բայով , որոնցով կազմվում են բաղադրյալ դիմավոր ձևերը։

2․Խոսողի վերաբերմունքը գործողության նկատմամբ արտահայտում են բայի հինգ եղանակները։

3․Պարզ դիմավոր բայի վերջավորրությամբ հնարավոր է արտահայտել բայի եղանակը, ժամանակը , դեմքը և թիվը։

4․Խոնարհված բայով հնարավոր է ոչ միայն հաստատել ,այլև ժխտել գործողության կատարումը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․Խոնարհի բայերը բոլոր եղանակաժամանակային ձևերի դրական և ժխտական ձևերով։

2․Բնագրում գտնի դիմավոր բայերը , նշի եղանակները , կարողանա փոխել դրանց եղանակները։

3․Ձևաբանորեն վերլուծի բնագրում եղած դիմավոր բայերը , տարանջատի պարզ և բաղադրյալ ձևերը։

4․Վերաշարադրի գրական տեքստը ՝ փոփոխելով կիրառված բայերի խոնարհումը

**Դաս 16 ՝ Սահմանական եղանակ․անկատար ներկա և անցյալ , ապակատար ներկա և անցյալ ժամանակաձևեր։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Սահմանական եղանակի ո՞ր ժամանակաձևերն են կազմվում ձևաբայերով և օժանդակ բայի ներկա և անցյալ ձևերով։

2․Սահմանական եղանակի ո՞ր ժամանակաձևն է ցույց տալիս խոսելու պահին կատարվող և դեռ չավարտված, ընթացքի մեջ գտնվող գործողություն։

3․Ի՞նչ է ցույց տալիս ապակատար ձևաբայով և օժանդակ բայի անցյալ ժամանակով կազմված ժամանակաձևը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Սահմանական եղանակի վեց բաղադրյալ ժամանակաձևերը ՝ անկատար ներկա, անկատար անցյալ, ապակատար ներկա, ապակատար անցյալ, վաղակատար ներկա, վաղակատար անցյալ, կազմվում են անկատար, ապակատար և վաղակատար ձևաբայերով և օժանդակ բայի ներկա և անցյալ ձևերով։

2․ Սահամանական եղանակի միակ ներկա ժամանակաձևը ՝ անկատար ներկան, ցույց է տալիս խոսելու պահին կատարվող և դեռ չավարտված , ընթացքի մեջ գտնվող գործողություն։

3․Ապակատար ձևաբայով և օժանդակ բայի անցյալ ժամանակով կազմված ժամանակաձևը ցույց է տալիս մի անցյալ ժամանակակետից հետո կատարվելիք գործողություն։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Բնագրում գտնի և համեմատի սահմանական եղանակի ժամանակային ձևերը և դրանց առանձնահատկությունները։

2․ Ստեղծի գրական տեքստ՝ լայնորեն գործածելով սահմանական եղանակի անկատար ներկա ժամանակաձևը։

3․Կարողանա վերաշարադրել ակնարկը ՝ կիրառված ժամանակաձևերը դարձնելով ապակատար անցյալ

**Դաս 17 ՝ Վաղակատար ներկա և անցյալ , անցյալ կատարյալ ժամանակաձևեր։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար։**

1․ Սահմանական եղանակի ո՞ր ժամանակաձևն է կազմվում օժանդակ բայի ներկա ձևով, բայց ցույց է տալիս խոսելու պահից առաջ սկսված և ավարտված գործողություն։

2․ Անցյալ կատարյալի կազմության ժամանակ ի՞նչ փոփոխության են ենթարկվում սոսկածանցները։

3․Ինչպե՞ս են կազմվում պատճառական բայերի անցյալ կատարյալ ժամանակաձևերը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Վաղակատար ներկա ժամանակաձևը ցույց է տալիս խոսելու պահից առաջ սկսված և ավարտված գործողություն,թեև կազմվում է վաղակատար ձևաբայով և օժանդակ բայի ներկա ձևով։

2․ Անցյալ կատարյալի կազմության ժամանակ սոսկածանցավոր բայերը ստանում են **-ա, -ար, -ավ, -անք ,- աք, - ան**  վերջավորությունները,իսկ **-ան, -են** սոսկածանցները դառնում են **-աց, -եց, -ն, -չ** սոսկացանցները ընկնում են։

3․Պատճառական բայերի անցյալ կատարյալը կազմվում է **-ի, -իր, -եց, -ինք, -իք, - ին** վերջավորություններով, և **-ացն, -եցն, -ցն**  ածանցների փոխարեն դրվում են -**ացր, -եցր, -ցր** ձևերը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Սահմանական եղանակի բայաձևերի մեջ տարանջատի մեկ ներկա , մեկ ապառնի և հինգ անցյալ ժամանակի բայաձևերը։

2․ Ճիշտ խոնարհի սոսկածանցավոր բայերը սահմանական եղանակի բոլոր ժամանակաձևերով։

3․ Սահմանական եղանակի անցյալ կատարյալ ժամանակաձևում ճիշտ խոնարհի

պատճառական բայերը և գրավոր ու բանավոր խոքս կազմելիս ճիշտ կիրառի։

**Դաս 18 ՝ Հրամայական եղանակ ։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Քանի՞ ժամանակաձև ունի հրամայական եղանակը։

2․ Ինչպե՞ս է կազմվում պատճառական ածանց ունեցող բայերի հրամայականը։

3․Ինչպե՞ս է կազմվում արգելական հրամայականը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Հրամայական եղանակը ունի մեկ ժամանակաձև ՝ ապառնի , մեկ դեմք ՝ երկրորդ , երկու թիվ ՝ եզակի և հոգնակի։

2․Պատճառական ածանց ունեցող բայերի եզակի հրամայականը ստանում է **-ու** վերջավորությունը,իսկ հոգնակին՝ **-եք** վերջավորությունը․ **վերջացնել-վերջացրու՜-** **վերջացրե՜ք։**

3․ Արգելական հրամայականը կազմվում է՝ **մի՜** բառը ավելացնելով դրական ձևին․ **կարդա՜- մի՜ կարդա – մի՜ կարդացեք։**

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Գրավոր և բանավոր խոսք կազմելիս ճիշտ կիրառի հրամայական եղանակի եզակի և հոգնակի թվի ձևերը։

2․Ճիշտ կազմի ածանցավոր բայերի հրամայականի ձևերը և ճիշտ գործածի բանավոր խոսքում։

3․Ճիշտ կազմի և բանավոր խոսքում ճիշտ գործածի արգելական հրամայականի ժամանակաձևերը։

**Դաս 19 ՝ Ըղձական եղանակ**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ինչպե՞ս է կազմվում ըղձական ապառնի ժամանակաձևը։

2․Ինչպե՞ս է կազմվում ըղձական անցյալ ժամանակաձևը։

3․ Ինչպե՞ս են գրվում ըղձական եղանակի բայերը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Ըղձական ապառնին ցույց է տալիս խոսելու պահից հետո կատարվելիք ցանկալի գործողություն և կազմվում է ՝ անորոշ դերբայի **-ել, -ալ** վերջավորությունների փոխարեն ավելացնելով **-եմ, -ես, -ի, -ենք, -եք, -են** կամ **-ամ, -աս, -ա, -անք, -աք,**  **-ան** վերջավորությունները։

2․Ըղձական անցյալը ցույց է տալիս խոսելու պահից առաջ կատարվելիք ցանկալի գործողություն և կազմվում է՝ անորոշ դերբայի **-ել, -ալ** վերջավորությունների փոխարեն ավելացնելով **-եի, -եիր, -եր, -եինք, , -եիք, -եին** կամ **-այի, -այիր, -ար,** **-այինք, -այիք, -ային** վերջավորությունները։

3․Ըղձական եղանակի ժամանակաձևերում արտասանության ժամանակ երկու ձայնավորների միջև լսվող  **յ** ձայնակապը գրվում է միայն **-ա** խոնարհման բայերում․ **աղայի , խաղայի , կարդայի , մոտենայի․․․**

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․Խոնարհի բայերը ըղձական եղանակի երկու ժամանակաձևերով։

2․Ձևաբանորեն վերլուծի ըղձական եղանակի ժամանակաձևերը։

3․ Ճիշտ գրի **-ա** խոնարհման բայերի ըղձականի ժամանակաձևերը։

**Դաս 20 ՝ Ենթադրական , հարկադրական եղանակներ ։ Ժխտական խոնարհում։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար։**

1․Ինչպե՞ս է կազմվում ենթադրական ապառնի ժամանակաձևը։

2․Ինչպես՞ է կազմվում հարկադրական անցյալ ժամանակաձևը։

3․Ինչպե՞ս են կազմվում այս ժամանակաձևերի ժտական ձևերը։

**Հարցերին պատասխանելու կամ առաջադրանքնեը կատարելու համար սովորողը պետք է իմանա․**

1․Ենթադրական ապառնին կազմվում է՝ **կ** եղանակիչը ավելացնելով ըղձական ապառնու ձևերին։

2․Հարկադրական անցյալը կազմվում է ՝ ըղձական անցյալին ավելացնելով **պիտի** կամ **պետք է** եղանակիչները։

3․Ենթադրական եղանակի ժխտականը կազմվում է՝ ժխտական ձևաբային ավելացնելով օժանդակ բայի ժխտական ձևերը , իսկ հարկադրական եղանակի ժխտականը կազմվում է ՝ **չ**  մասնիկը ավելացնելով **պիտի** կամ **պետք է** եղանակիչներին։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․Խոնարհի բայերը ենթադրական ապառնի ժամանակաձևով և ճիշտ գործածի գրավոր և բանավոր խոսքում։

2․ Խոնարհի բայերը հարկադրական անցյալ ժամանակաձևով և ճիշտ գործածի գրավոր և բանավոր խոսքում։

3․Խոնարհի բայերը ենթադրական և հարկադրական եղանակների դրական և ժխտական ձևերով և ճիշտ գործածի գրավոր և բանավոր խոսքում։

**Դաս 21 ՝ Շարահյուսություն , շարահյուսական հոմանիշներ։**

 **Բարդ բառ և բառակապակցություն**։

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ի՞նչ է ուսումնասիրում շարահյուսությունը։

2․Ինչո՞վ են իրարից տարբերվում շարահյուսական հոմանիշները։

3․Կարո՞ղ են արդյոք բարդ բառն ու բառակապակցությունը հոմանիշներ դառնալ։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Շարահյուսությունը ուսումնասիրում է բառերի ու նախադասությունների կապակցման միջոցներն ու եղանակները , ինչպես նաև նրանց կիրառությունների առանձնահատկությունները։

2․ Շարահյուսական հոմանիշները գրեթե նույն իմաստն են արտահայտում , սակայն միմյանցից տարբերվում են ոճական արժեքով , կառուցվածքով ու ծավալով , իմաստային նրբերանգներով։

3․Բարդ բառերի մի մասի իմաստը հնարավոր է արտահայտել բառակապակցությամբ․այսինքն՝ երբեմն բարդ բառն ու բառակապակցությունը կարող են հոմանիշներ դառնալ։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Կազմի բառակապակցություններ , նախադասություններ , դրանքն ճիշտ կիրառի գրավոր և բանավոր խոսքում։

2․ Շարահյուսական հոմանիշները խոսքում ճիշտ կիրառի և լեզվական որևէ միավոր տեքստում փոխարինի համապատասխան հոմանիշով։

3․Բառակապակցությունը արտահայտի մեկ բառով։

**Դաս 22 ՝ Դերբայական դարձված և երկրորդական նախադասություն։**

 **Դերբայական դարձվածի կետադրությունը։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ի՞նչ է դերբայական դարձվածը։

2․Ո՞ր դերբայներով ձևավորված դերբայական դարձվածներն են հիմնականում տրոհվում։

3․Ինչպե՞ս են կետադրվում նմանօրինակ նախադասությունները․

ա) Դպրոցից տուն վերադառնալիս որդին հանդիպեց մորը։

բ) Ծառի տակ խաղացող երեխաները հանկարծ վազեցին դեպի ինձ։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Դերբայական դարձվածը բառակապակցություն է, որը կազմված է դերբայից և իր լրացումներից կամ լրացման լրացումներից։

2․Հիմնականում տրոհվում են անորոշ դերբայի գործիական հոլովով կամ հարակատար դերբայով ձևավորված դերբայական դարձվածները։

3․Նմանօրինակ դերբայական դարձվածները հիմնականում չեն տրոհվում, որովհետև ձևավորել են չտրոհվող անդամներ (ժամանակի պարագա, նախադաս որոշիչ)։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Ստեղծի դերբայական դարձվածով ծավալուն խոսք և ճիշտ կետադրի։

2․ Կետադրի դերբայական դարձվածներով հագեցած տեքստը։

3․ Կետադրի համր բնագրերը և բացատրի կետադրությունը։

**Դաս 23 ՝ Բարդ ստորադասական նախադասության փոխակերպումը պարզի և հակառակը։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․ Բարդ ստորադասական նախադասությունը ունի՞ արդյոք շարահյուսական հոմանիշ։

2․Բարդ ստորադասական նախադասությունը պարզ նախադասության փոխակերպման ժամանակ ի՞նչ փոփոխության է ենթարկվում ստորադաս նախադասության ենթական։

3․Փոխակերպման ժամանակ ի՞նչ փոփոխության է ենթարկվում ստորադաս նախադասության բաղադրյալ ստորոգյալը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Հաճախ բարդ ստորադասական նախադասությունը փոխակերպվում է պարզ դերբայական դարձվածով նախադասության՝ ձևավորելով շարահյուսական հոմանիշներ։

2․Բարդ ստորադասական նախադասությունը պարզ նախադասության փոխակերպելիս ստորադաս նախադասության ենթական վերածվում է կողմնակի ենթակայի , որը հաճախ դրվում է սեռական հոլովով։

3․Փոխակերպման ժամանակ ստորադաս նախադասության բաղադրյալ ստորոգյալի օժանդակ բայ-ստորոգիչը դուրս է ընկնում կամ փոխարինվում է լինել բայով։

**Հարցերին պատասխանելու կամ առաջադրանքները կատարելու համար սովորողը պետք է կարողանա**․

1․ Բարդ ստորադասական նախադասությունները փոխակերպի պարզ դերբայական դարձվածով նախադասության։

2․Բարդ ստորադասական նախադասությունը պարզ դերբայական դարձվածով նախադասության փոխակերպելիս պահպանի փոխակերպման բոլոր սկզբունքները։

3․ Բարդ ստորադասական նախադասության ստորադաս բաղադրիչի բաղադրյալ ստորոգյալը ճիշտ փոխակերպի․ օրինակ՝ Մենք մոտեցանք այն շենքին ,որը բարձրահարկ է ։ Մենք մոտեցանք բարձրահարկ շենքին։

**Դաս 24 ՝ Բարդ ստորադասական նախադասության փոխակերպման իմաստային- քերականական առանձնահատկությունները։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․ Ի՞նչ բնույթ ունի դերբայական դարձվածը, որը առաջացել է ստորադաս նախադասության պարզեցումից։

2․Ո՞ր բառին է լրացնում դերբայական դարձվածը,որը առաջացել է ստորադաս նախադասության պարզեցումից։

3․Ի՞նչ դերբայի է վերածվում պարզեցված ստորադաս նախադասության ստորոգյալը, եթե այն արտահայտում է տվյալ պահին ընթացքի մեջ եղող գործողություն։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Ստորադաս նախադասության պարզեցումից առաջացած դերբայական դարձվածը պետք է ունենա նույն պաշտոնը , ինչ ստորադաս նախադասությունը։

2․Ստորադաս նախադասության պարզեցումից առաջացած դերբայական դարձվածը լրացնում է այն բառին , որին լրացնում է ր ստորադաս նախադասությունը։

3․Տվյալ պահին ընթացքի մեջ եղող գործողություն արտահայտող ստորոգյալը վերածվում է ենթակայական դերբայի։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Բարդ նախադասությունը վերածի պարզ դերբայական դարձվածով նախադասության՝ չփոխելով բնույթը․ գոյականական անդամի լրացում ստորադաս նախադասությունները փոխակերպելով գոյականական անդամի լրացում դերբայական դարձվածների և այդպես շարունակ։

2․Պարզեցումից առաջացած դերբայական դարձվածը ավելացնի այն բառին,որին լրացնում էր ստորադաս նախադասությունը։

3․Ճիշտ փոխակերպի նմանօրինակ նախադասությունները․

ա․ Ահա օձագալար գետը, որը ոլոր- մոլոր անցնում է ձորով։

բ․ Այդ պատկերը, որ հիացմունք է պարգևում, ես վայելում եմ ամեն օր։

գ․ Ջուրը, որ թափվում է վնասված խողովակից, թրջել է հատակը։

**Դաս 25 ՝ Մեջբերվող ուղղակի և անուղղակի խոսք։ Մեջբերվող ուղղակի խոսքի փոխակերպումն անուղղակիի։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ի՞նչ շարադասություն են ունենում ենթական և ստորոգյալը հեղինակի նախադաս խոսքի դեպքում։

2․ Ո՞ր շաղկապով է կապվում անուղղակիի վերածված հարցական ուղղակի խոսքը։

3․ Ո՞ր եղանակով է արտահայտվում հրամայական եղանակի բայը անուղղակիի փոխակերպելիս։

4․Փոխակերպման ժամանակ կոչականը ի՞նչ է դառնում։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Եթե հեղինակի խոսքը նախադաս է, ապա ունենում է ենթակա- ստորոգյալ շարադասությունը ( **ես ասացի**), իսկ եթե միջադաս կամ վերջադաս է, ապա ունենում է ստորոգյալ- ենթակա շարադասությունը (**ասացի ես**) ։

2․Այն ուղղակի խոսքը,որը հարցական է, անուղղակիի վերածելիս հեղինակի խոսքին կապվում է **թե** շաղկապով։

3․Հրամայական եղանակի բայերով արտահայտված ստորոգյալ ունեցող ուղղակի խոսքը փոխակերպելիս հրամայական բայը վերածվում է ըղձական եղանակի բայաձևով։

4․Ուղղակի խոսքը անուղղակիի փոխակերպելիս կոչականը կարող է․

ա․ դուրս ընկնել

բ․ կարող է վերածվել ենթակայի

գ․ վերածվել հանգման անուղղակի խնդրի

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Ուղղակի խոսքը ճիշտ փոխակերպի անուղղակիի ՝ պահպանելով ենթակա- ստորոգյալ շարադասությունը։

2․ Ուղղակի խոսքը ճիշտ փոխակերպի անուղղակիի ՝ ճիշտ ընտրելով կապակցող շաղկապը։

3․ Ուղղակի խոսքը ճիշտ փոխակերպի անուղղակիի՝ պահպանելով դիմավոր բայերը համապատասխան դերբայներով փոխարինելու կանոնները։

4․Անուղղակի խոսքը ուղղակիի և հակառակ փոխակերպումները ճիշտ կատարի։

**Դաս 26 ՝ Ներգործական և կրավորոկան կառույցներ , նրանց փոխակերպումը։**

 **Նախադասությունների տեսակներն ըստ հաղորդակցման նպատակի , նրանց հնչերանգը և կետադրությունը․**

**Հարցեր և առաջադրանքներ առարկայի չափորոշչային պահանջների կատարումը ստուգելու համար․**

1․ Ի՞նչ փոփոխություններ են կատարվում ներգործական կառույցը կրավորականի փոխակերպելիս։

2․ Ի՞նչ շարադասություն ունի հարցական դերանուն- պարզ ստորոգյալ կապը հարցական դոերանուն ունեցող նախադասություններում։

3․Կա՞ն արդյոք հրամայական նախադասություններ , որոնց ստորոգյալները հրամայական եղանակի բայեր չեն։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Ներգործական կառույցը կրավորականի փոխակերպելիս կատարվում են հետևյալ փոփոխությունները․

ա․ ներգործական սեռի բայը փոխարինվում է կրավորական սեռի բայով

բ․ ենթական վերածվում է ներգործող խնդրի

գ․ ուղիղ խնդիրը վերածվում է ենթակայի

2․Հարցական նախադասություններում հարցական դերանունը դրվում է պարզ ստորոգյալից առաջ ։

3․ Հրամայական նախադասությունների ստորոգյալները կարող են լինել նաև սահմանական, ըղձական, ենթադրական , հարկադրական եղանակների բայեր։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․Ներգործական կառույցի նախադասությունը փոխակերպի կրավորականի և հակառակը։

2․Կազմի հարցական նախադասություններ , որտեղ ենթական արտահայտված է հարցական դերանվամբ։

3․Կազմի հրամայական նախադասություններ , որոնց ստորոգյալները արտահայտաված են սահմանական , ըղձական, ենթադրական, հարկադրական եղանակների բայերով (Կգաս՜ և կգրե՜ս աշխատանքդ․․․)։

**Դաս 27 ՝ Կետադրություն։**

 **Տրոհության ,առոգանության,բացահայտության նշաններ։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Որո՞նք են կետադրման համար կարևոր գործոնները։

2․Որո՞նք են բութի գործածության հիմանական դեպքերը։

3․Որո՞նք են շեշտի գործածության հիմնական դեպքերը։

4․Որո՞նք են փակագծերի գործածության հիմնական դեպքերը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Կետադրման համար կարևոր գործոններն են քերականական միավորի տեսակը , նրա դիրքը, նրան շրջապատող միավորների դիրքը, հեղինակի վերաբերմունքը։

2․Բութի գործածության հիմնական դեպքերը։

3․Շեշտի գործածության հիմնական դեպքերը։

4․ Փակագծերի գործածության հիմնական դեպքերը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․Ճիշտ կետադրի համր բնագրերը։

2․ Ճիշտ կետադրի համր բնագրերը՝ հագեցած բութի գործոծության դեպքերով։

3․ Ճիշտ կետադրի համր բնագրերը՝ հագեցած շեշտի գործածության դեպքերով։

4․Ճիշտ կետադրի համր բնագրերը՝ հագեցած փակագծերի գործածության դեպքերով։

**Դաս 28 ՝ Կետադրական նշանների հանդիպադրում։**

 **Կրկնություն և ամփոփում։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․Ե՞րբ է առաջանում կետադրական կանոնների հանդիպադրում։

2․ Ո՞ր նշանը հիմնականում գերակայություն ունի կետադրական կանոնների հանդիպադրման ժամանակ։

3․ Ինչպե՞ս են կետադրվում այսօրինակ նախադասությունները․ Այս ամենը տեսնելով սիրելի սովորողներ դուք ավելի ակտիվ պիտի մասնակցեք այս գաործընթացին։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․ Կետադրական կանոնների հանդիպադրում առաջանում է, երբ գրավոր խոսքում անմիջապես իրար են հաջորդում տարբեր ձևերով կետադրվող միավորներ։

2․ Իմանա ՝ կետադրական կանոնների հանդիպադրման ինչպիսի դեպքեր կան, և այս դեպքում հիմանականում դրվում է հաջորդող կանոնի կետադրությունը։

3․ Այսօրինակ նախադասությունները կետադրվում են այսպես․Այս ամենը տեսնելով,սիրելի՜ սովորողներ,դուք ավելի ակտիվ պիտի մասնակցեք այս գործընթացին։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Ճիշտ կետադրի համր բնագրերը՝ հագեցած կետադրական կանոնների հանդիպադրմամբ։

2․Կազմի գրական տեքստ՝ հագեցած կետադրական կանոնների հանդիպադրմամբ։

 3․ Կազմել ծավալուն խոսք՝ հագեցած կետադրական տարբեր կանոններով

**Դաս 29 ՝ Գիտական ոճին բնորոշ առանձնահատկությունները։**

 **Գիտական ոճի բառապաշարը։**

 **Գիտական ոճի քերականական առանձնահատկությունները։**

**Հարցեր և առաջադրանքներ առարկայի չափորոշչային միջին պահանջների կատարումը ստուգելու համար․**

1․ Ո՞ր հատկանիշներն են բնորոշ գիտական ոճին։

2․ Ո՞ր բառերն են գիտական ոճի բառապաշարի հիմնական շերտը։

3․Ի՞նչ տարբերություն կա տերմին և բառ եզրույթների միջև։

4․Ի՞նչ չափով են գիտական ոճում կիրառվում քերականական միջոցներ և ձևեր։

5․Ինչի՞ց է զուրկ գիտական ոճը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

1․Գիտական ոճին բնորոշ են տրամաբանականությունը, ճշգրտությունը, պարզությունը , մատչելիությունը։

2․Գիտական ոճի բառապաշարի հիմնական շերտը տերմիններն են կամ մասնագիտական բառերը։

3․Տերմինների և բառերի էական տարբերություններն այն են, որ տերմինները սովորաբար մենիմաստ են,չունեն փոխաբերական իմաստ,հուզաարտահայտչական երանգավորում,իսկ բառերը կարող են նաև բազմիմաստ լինել,ունենալ փոխաբերական իմաստ,հուզաարտահայտչական երանգավորում։

4․Գիտական ոճին բնորոշ է քերականական միջոցների և ձևերի խնայողությունը, նախընտրելի են քերականական կարճ ձևերը։

5․Գիտական ոճը զուրկ է հուզաարտահայտչական երանգավորումից։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

1․ Կազմի գիտական բնագրեր։

2․Կազմի մասնագիտական տերմինների բառացանկեր՝ ըստ ուսումնասիրվող առարկաների։

3․ Բառարաններից գտնի բառերի տերմինային և ընդհանուր լեզվական իմաստների սահմանումները։

4․ Գրի ռեֆերատ առաջարկված թեմայով ՝ պահպանելով գիտական ոճի առանձնահատկությունները։

5․Կազմի գիտական շարադրանք։